Publication: Magyar Közlöny
Issue: MK-2011-24 (Year: 2011, Number: 24)
Era: contemporary
Section: Melléklet a 9/2011. (III. 9.) OGY határozathoz
Paragraph Index: 728

4. A helyi önkormányzás a magyar alkotmány hagyományainak õrzõje, egyben a választópolgárok közügyek intézésében való részvételének alapvetõ formája, s mint ilyen alkotmányos értéket közvetít és képvisel. A fõvárosban és a fõvárosi kerületekben, a megyékben, városokban és községekben az ott élõ választópolgárok közösségét érintõ, törvényben meghatározott helyi közügyek önálló, demokratikus intézése és a helyi közhatalomnak a lakosság érdekében való gyakorlása céljából helyi önkormányzatok mûködnek. A helyi önkormányzatok a feladataikhoz igazodó, egyenlõ alapjogokkal, de eltérõ kötelezettségekkel rendelkeznek. A helyi önkormányzat önállósága és hatásköreinek jogszerû gyakorlása védelme érdekében a közigazgatási bírósághoz, alapjogai védelmében az Alkotmánybírósághoz fordulhat jogvédelemért. A választópolgárok a helyi önkormányzást az általuk választott képviselõ-testület útján, illetve helyi népszavazással gyakorolják. A helyi önkormányzatok szervezetérõl, az önkormányzati szervek és tisztségviselõk megbízatásának keletkezésérõl és megszûnésérõl, valamint mûködésük alkotmányos garanciális szabályairól sarkalatos törvény rendelkezik. Az önállóság védelme érdekében a helyi önkormányzati képviselõ-testület alapvetõ hatáskörei önkormányzati alapjogként kerülnek meghatározásra. E jogok garanciáit sarkalatos törvény tartalmazza, a jogok lényege törvénnyel sem vonható el (nem üresíthetõk ki), törvénnyel azonban kivételesen és közérdekbõl, azzal arányosan korlátozhatók. Az önkormányzati alapjogok (vagy szóhasználattól függõen: alapvetõ hatáskörök) „anyajogaként” a helyi képviselõ-testület a törvényben meghatározott vagy az önként vállalt feladat- és hatáskörei ellátása során önállóan szabályoz és igazgat, döntése csak törvényességi okból vizsgálható felül, ennek érdekében: – megilleti a rendeletalkotás joga törvény felhatalmazása alapján, annak végrehajtására és törvényben nem szabályozott helyi közügy önálló rendezésére; – tulajdonával és bevételeivel a testület önállóan rendelkezik, kiadásait önállóan eszközli, vagyonával a törvény keretei között saját felelõsségére gazdálkodhat – ez a jog a törvényben elõírt vagy önként vállalt feladataival összefüggésben illeti meg; – a kötelezõ önkormányzati és az átadott államigazgatási feladatok ellátásához azokkal arányos költségvetési támogatásra jogosult; – a törvény keretei között meghatározza a helyi adók mértékét és önállóan dönt az egyes adók bevezetésérõl; – a törvény keretei között önállóan határozza meg szervezeti és mûködési rendjét (ennek részeként jelképeket alkothat, kitüntetéseket és elismerõ címeket alapíthat); – a hatályos keretek között szabadon társulhat, de sarkalatos törvény a hatékony és eredményes feladatellátás érdekében, kivételesen elõírhatja meghatározott társulásban való részvételét. Az Alkotmány utaljon arra, hogy a képviselõ-testület egyes szervei vagy tisztségviselõi felhatalmazhatók államigazgatási feladatok végzésére és hatáskörök gyakorlására. A Magyar Honvédség

Source: https://magyarkozlony.hu/hivatalos-lapok/220e38fb7fdae76ff7ea3f5872744177d3603a2c/dokumentumok/595d0e4724e5decd8ab1cfe30d0b339be1a21e59/letoltes